програма не отговаря на изискванията за неспецифичност по член 4, параграф 2, буква б) от основния регламент, тъй като правото на получаване на субсидията не възниква автоматично и действителните критерии за подбор на предприятията, които да бъдат включени в плановете за изпълнение на проекта на местно ниво, и на окончателните проекти, подбирани въз основа на различни технически и финансови аспекти, не са обективни.
 д) Заключение
 (282)
 Програмата „Golden Sun“ представлява предоставяне на специфична субсидия под формата на безвъзмездна помощ. Разследването установи, че някои от включените в извадката съдействащи износители са реализирали ползи от тази субсидия.
 е) Изчисляване на размера на субсидията
 (283)
 Процентът на субсидията, определена по тази програма през РП за включените в извадката съдействащи износители, възлиза на:
 Демонстрационна програма „Golden Sun“
 Дружество/група
 Процент на субсидията
 Wuxi Suntech Power Co. Ltd, and related companies
 0,00 %
 Yingli Green Energy Holding Company and related companies
 0,24 %
 Changzhou Trina Solar Energy Co. Ltd and related companies
 0,09 %
 JA Group
 0,00 %
 Jiangxi LDK Solar Hi-tech Co. Ltd and related companies
 0,00 %
 Delsolar (Wujiang) Ltd. and related companies
 0,00 %
 Renesola Zhejiang Ltd
 Renesola Jiangsu Ltd
 0,02 %
 Jinko Solar Co. Ltd and related companies
 0,05 %
 3.4.3. Програми за освобождаване и намаляване на преки данъци
 3.4.3.1. Програма за две години без данъчно облагане и три години с облагане на половин ставка („two free/three half“) за предприятия с чуждестранно участие (ПЧУ)
 а) Въведение
 (284)
 В жалбата се твърди, че съществува специфично законодателство от 1991 г. за насърчаването на чуждестранните инвестиции в Китай чрез Закона за подоходното данъчно облагане на предприятията с чуждестранно участие и чуждестранните предприятия („FIE Tax Law“). ПЧУ могат да получат ползи от програма за субсидиране, наречена „two free/three half“, която осигурява пълно освобождаване от данъци на приходите на ПЧУ за първите две години и облагане на половин ставка за следващите три години.
 (285)
 Програмата „two free/three half“ съществува и в различен вариант за дружествата, признати за високотехнологични предприятия и предприятия с нови технологии и разположени в някои определени райони. Ползите по този вариант на програмата могат да се прилагат и след 2013 г. Разследването установи, че един от съдействащите производители износители (Yingli Hainan) реализира ползи по тази програма от 2011 г. насам с пълно освобождаване от данъци за 2011 г. и 2012 г. и 50 % намаление на данъчната ставка за следващите три години.
 (286)
 Комисията пожела да провери тази програма по време на посещението за проверка в КНР. КНР обаче не предостави информация относно този различен вариант на програмата „two free/three half“. В писмото си от 3 юни 2013 г. ПКНР твърди, че тази програма не е посочена в жалбата и не е заместваща програма на упоменатия в жалбата вариант на програмата „two free/three half“ за ПЧУ, който се прилага без географски ограничения. Комисията е взела предвид тези разяснения, предоставени от ПКНР, и разбира, че формално тази програма е отделна от другите две програми „two free/three half“ за ПЧУ. Тъй като обаче ползите по нея продължават след предполагаемия срок на изтичане на програмата за ПЧУ,